**H O T Ă R Â R E A NR. 25**

**din 28 februarie 2017**

**privind aprobarea**  **modificării Hotărârii Consiliului Local al Municipiului Dej**

**Nr. 12 din data de 29 ianuarie 2016 privind aprobarea indicatorilor tehnico-economici și finanțarea de la bugetul local, ca urmare a modificării cotei TVA la 19% pentru proiectul „Modernizare străzi în Municipiul Dej, județul Cluj”**

**Consiliul local al Municipiului Dej,** întrunit în **ședința ordinară**  din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 3.916 din data de 22 februarie 2017 al Biroului Programe și Adresa Nr. 13815/15.02.2017 a MDRAPFE;

În temeiul prevederilor Hotărârii Guvernului Nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

Prevederile Ordonanței de Urgență a Guvernului Nr. 28/2013 pentru aprobarea Programului naţional de dezvoltare locală;

Ordinul Ministrului Dezvoltării regionale şi administraţiei publice Nr. 1851/2013 – republicat, privind aprobarea Normelor metodologice pentru punerea în aplicare a prevederilor Ordonanţei de Urgenţă a Guvernului Nr. 28/2013 pentru aprobarea Programului naţional de dezvoltare locală

Solicitarea Nr. 13815/15.02.2017 a MDRAPFE de modificare a Hotărârii Consiliului Local Nr. 12 din 29 ianuarie 2016, cu privire la actualizarea valorii de cofinanțare a proiectului, ca urmare a scăderii cotei TVA la 19%, proiect avizat favorabil în ședința de lucru a Comisiei economice din data de 28 februarie 2017;

În temeiul prevederilor art. 36, alin. (4), lit.”d”, ”e”, art. 45, alin. (2) , lit.”a” şi ale art. 115, alin. (1), lit. ”b” din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** actualizarea indicatorilor tehnico-economici ai investiției **“Modernizare străzi în Municipiul Dej”,** a cărei **valoare totală actualizată este de 9.369.212, 84 lei TVA inclus (24,20,19%);**

Din care C+M este de 8.798,74560 lei TVA inclus (24%+20%+19%), și este compusă din:

• valoarea lucrărilor executate decontate până la data de 31 decembrie 2016 în sumă de 7.902.925,60 lei cu TVA 24% și 20% inclus;

• valoarea rest de executat de 1.146.780,65 lei cu TVA 19 % inclus.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej, Biroul Programe Dezvoltare, Direcţia Economică, Direcția Tehnică şi Serviciului Juridic din cadrul Primăriei Municipiului Dej.

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**